Á árinu 2018 réðst Reginn í stærstu einstöku fjárfestingu félagsins frá upphafi . Kaup á dótturfélögum FAST - 1 slhf. , þ.e. HTO ehf. og FAST - 2 ehf. , bætti við sterkum opinberum leigutökum í viðskiptavinahóp Regins . Reginn jók einnig við vöruframboð sitt með hágæða skrifstofuhúsnæði . Fjárfestingin í fyrrnefndum félögum nam alls tæplega 23 milljörðum króna . Eignasafn félaganna telur fimm fasteignir þar sem rúmlega helming tekna er frá opinberum stofnunum og sveitarfélögum . Eignasafn Regins heldur því áfram að styrkjast ár frá ári með nýjum fjárfestingum og þróun á núverandi eignum félagsins . Í tengslum við kaupin lág fyrir að endurfjármagna þurfti skuldir HTO ehf. og FAST - 2 ehf . Var það lykillinn að farsælum viðskiptum að ná að fjármagna þessi stóru viðskipti á sem hagstæðastan máta fyrir félagið . Samhliða kaupum var unnið að því að tryggja félaginu hagstæða fjármögnun eftir að kaupin væru afstaðin . Að kaupum loknum seldi félagið sértryggð skuldabréf með veði í undirliggjandi 5 eignum fyrir alls 17.180 m.kr . Skuldabréfarammi Regins , sem komið var á fót á árinu 2017 , sannaði með þessu enn og aftur mikilvægi sitt fyrir félagið og getu þess til að fjárfesta og þróa eigna og lánasafn Regins . Á árinu 2018 gekk Reginn einnig frá kaupum á útistandandi 45% hlut í FM-húsum , sem fer með eignarhald á grunn - og leikskólum í Hafnarfirði og Garðabæ . Reginn hélt einnig áfram að umbreyta og þróa fyrirliggjandi eignasafn og nam sú fjárfesting um 7.000 m.kr. á árinu 2018 . Má þar helst nefna fjárfesting á Hafnartorgi , Smáralind og Egilshöll . Matsbreyting - umfjöllun og aðferðir Fasteignasafnið er metið á gangvirði í samræmi við alþjóðlega reikningsskilastaðla og er stuðst við sjóðstreymisgreiningu eins og tíðkast í fasteignafélögum . Virði fasteigna eftir flokkum Eftir kaupin á HTO ehf. og FAST - 2 ehf. stækkar hluti skrifstofuhúsnæðis í eignasafni Regins til muna og vægi annarra atvinnuflokka minnkar . Hluti verslunar - og þjónustuhúsnæðis er komið undir 30% , hluti bæði iðnaðar - og geymsluhúsnæðis sem og hótela er um 8,5% hvort af virði eignasafns Regins . Íþrótta , mennta - og afþreyingarhúsnæði telur tæplega 13% af virði fasteignasafns Regins . Vægi skrifstofuhúsnæðis í eignasafni Regins er um 40% bæði ef litið er til stærðar í fermetrum og virðis . Stærð atvinnuflokka Fjárfestingarstefna undanfarinna ára hefur byggt á því að jafna hlut atvinnuflokka til áhættudreifingar . Stefnan hefur einnig verið að auka hlut leigutekna Regins frá opinberum stofnunum og sveitarfélögum . Með kaupunum á HTO og FAST - 2 jókst hluti skrifstofuhúsnæði til muna en að sama skapi hluti leigutekna félagsins frá opinberum leigutökum . Ef eignasafninu er skipt upp með þeim hætti að húsnæði leigt til opinberra aðila er flokkað sér óháð atvinnuflokki telur það um 23% af heildar fermetrum eignasafn Regins . Það sem eftir stendur er ; 27% verslun - og þjónustuhúsnæði , skrifstofuhúsnæði 26% , íþrótta - , mennta - , og afþreyingarhúsnæði 3% , Iðnaðar - og geymsluhúsnæði 16% og hótel 5% . Með þessu móti sést að það jafnvægi sem leitast hefur verið eftir milli atvinnuflokka er enn til staðar og áhættudreifing félagsins mikil .